
Për miratimin e tarifave të shërbimeve profesionale që kryhen në fondin pyjor e kullosor publik

Në mbështetje të nenit 100 të Kushtetutës dhe të pikës 1 të nenit 34 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

1.Miratimin e tarifave të shërbimeve profesionale që kryhen në fondin pyjor e kullosor publik, për veprimtaritë e shërbimeve të ekspertizës, të studimit, të projektimit dhe të zbatimit, sipas shtojcës 1, që i bashkëlidhet këtij vendimi.
2.Këto tarifa zbatohen për personat fizikë ose juridikë, vendas apo të huaj, të licencuar, të cilët ushtrojnë veprimtaritë e shërbimeve profesionale, sipas pikës 3 të këtij vendimi.
3.Veprimtaritë e shërbimeve profesionale në pyje dhe kullota katagorizohen në:
a)veprimtari për shërbime të ekspertizës, për studime profesionale dhe për projektime:
i)supervizim (mbikëqyrje) dhe kolaudime.
ii)certifikim.
b)Veprimtari për shërbime profesionle në projektime;
c)Veprimtari për shërbime profesionale në zbatime.
4.Ngarkohet Ministria e Mjedisit, Pyjeve dhe Administrimit të Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Shtoca 1
1.Tarifat për veprimtarinë e shërbimeve të ekspertizës
a) Supervizim (mbikëqyrje) dhe kolaudime



	a.1Për kryerjen e punimeve të terrenit të Inventarit Kombëtar të pyjeve dhe kullotave
	2% e vlerës totale të inventarit

	a.2Për kryerjen e punimeve të terrenit gjatë periudhës së hartimit të planit të mbarështimit të pyjeve dhe kullotave
	5% e vlerës totale të planit të mbarështimit

	a.3Për zbatimin e projekteve komplekse të menaxhimit të pellgjeve ujëmbledhëse dhe planeve të mbarështimit të pyjeve, kullotave, florës dhe faunës (revizionimet e pjesshme ose vjetore)
	4% e vlerës totale të projektit

	a.4Për zbatimin e projekteve të pyllëzimeve, ripërtëritjes, fidanishteve, projekteve për trajtimin e pyjeve me prerje paratregtare e tregtare, projekteve të sistemimeve malore etj.
	3% e vlerës totale të projektit

	a.5Për zbatimin e projekteve të përmirësimit të kullotave dhe veprave ujëpirëse në to, projekteve të mbrritshmërisë dhe ndërtimit të rrugëve pyjore
	2.5% e vlerës totale të projektit

	a.6Kolaudime të prerjeve vjetore të lejuara (parcelave të shfrytëzimit)
	3% vlerës totale të projektit të shfrytëzimit

	a.7Kolaudime të ndërtimit të veprave hidroteknike (private të llojeve të ndryshme, mureve mbajtës, lerave të llojeve të ndryshme, çezmave, koritave, tombinove, urave dhe rrugëve pyjore)
	4% e vlerës totale të tprojektit

	a.8Kolaudime në objektet e pyllëzimeve të reja dhe/ose verifikimin e zënieve të fidanëve pyjorë që janë mbjellë
	5% e vlerës totale të objektit



b.Certifikime

	b.1 Cerfifikim të hartimit të metodologjive të ndryshme, udhëzuesve/manualeve e përmbajtje thellësisht teknike dhe studimeve të të gjitha llojeve (për kadastrën, përdorimit e territorit, zhvillimin e qëndrueshëm të fondit pyjor dhe kullosor dhe vlerësimin e peizazheve, biodiversitetin, zonat e mbrojtura, parqet kombëtare, florën spontane (bimët aromatike mjekësore e tanifere), faunën e egër, të rrjetit të burimeve gjenetike, konservimit të germoplazmës, parandalimit të rrezikut të zjarreve, studime/vlerësime ekonomike dhe fizibiliteti të pyjeve e kullotave etj.
	30 000 lekë

	b.2 Certifikim të inventarit kombëtar të pyjeve dhe kullotave, planit të mbarështimit të pyjeve dhe kullotave, planit të menaxhimit të pellgut ujëmbledhës
	100 000 lekë/për çdo ekspert

	b.3 Certifikim të projekteve të pyllëzimeve, ripërtëritjes, fidanishteve, projekteve për trajtimin e pyjeve me prerje parakomerciale e komerciale, projekteve të sistemimeve malore, projekteve të përmirësimit të kullotave dhe veprave ujëpirëse në to, projekteve të mbrritshmërisë dhe ndërtimit të rrugëve pyjore
	30 000 lekë/për çdo ekspert

	b.4 Certifikim të prodhimit dhe/ose tregtimit të farave, kalemave dhe fidanëve pyjorë (materialit mbjellës) etj.
	20 000 lekë/çdo parti të certifikuar


2.Tarifat për veprimtarinë shërbime profesionale për projektime:
a) hartim i planit 10-vjeçare të mbarështimit të pyjeve dhe kullotave publike për:

	a.1 Pyjet e lartë (Trungishtet klasa e IV e lart e moshës
	4000 lekë/ha

	a.2 Pyjet e lartë (Trungishtet klasa e I deri e III e moshës
	3000 lekë/ha

	a.3 Pyjet e ulët (Cungishtet)
	2500 lekë/ha

	a.4 Shkurret
	2000 lekë/ha

	a.5 Sipërfaqet me bimësi pyjore, djerr etj.
	1000 lekë/ha

	a.6 Kullotat dhe livadhet
	2500 lekë/ha


b. Hartimi i projektit:

	b.1 Për pyllëzim, ripërtëritje+fidanishte
	5000 lekë/ha

	b.2 Për krijimin e rezervateve/kopshteve faror
	5500 lekë/ha

	b.3 Për masat që merren ndaj erozionit në pellgjet ujëmbledhëse
	3000 lekë/ha

	b.4 Për trajtimin e pyjeve me prerje komerciale e parakomerciale
	2500 lekë/ha

	b.5 Për rehabilitimin e pyjeve të degraduar
	4500 lekë/ha

	b.6 Projekti teknologjik për shfrytëzimin e pyjeve
	2500 lekë/ha

	b.7 Projekt për konservimin “insitu” dhe “exsitu” të burimeve gjenetike pyjore e kullosore
	7500 lekë/ha

	b.8 Projekt për përmirësimet rrënjësore dhe sezonale të kullotave e livadheve 
	1500 lekë/ha

	b.9 Projekt për ndërtimin e veprave ujëpirëse për blegtorinë në kullota e livadhe 
	5% e vlerës projektit

	b.10 Projekt për luftimin e sëmundjeve e dëmtuesve në pyje
	1500 lekë/ha

	b.11 Projekt për kontrolin dhe masat për parandalimin e zjarreve në pyje
	2200 lekë/ha

	b.12 Projekt për hapjen e rrugëve autopyjore
	3% lekë/km

	b.13 Projekt për mirëmbajtjen e rrugëve autopyjore
	4% lekë/km

	b.14 Projekt për rivitalizimin e sipërfaqeve të rrëshqitshme, sipërfaqeve të shfrytëzuara për gurore, kavo zhavorri, dherave të hedhura etj.
	5000 lekë/ha



3.Tarifat për veprimtarinë shërbime profesionale në monitorim, damkime dhe zbatime teknike:

	a.Monitorim i treguesve dhe/ose objektivave të veçanta të planit të mbarështimit të pyjeve dhe kullotave
	100 lekë/ha

	b. Rilevime të sipërfaqeve pyjore e kullosore dhe/ose përcaktim koordinatash me GPS për pasqyrim të ndryshimeve kadastrale, ndryshim destinacioni ose kategori përdorimi në sistemin GIS
	500 lekë/ha

	c.Për zgjedhjen dhe damkimin e drurëve të klasifikuar për dru zjarri, shkurre
	100 lekë/m3

	d.Përzgjedhje dhe damkimi i drurëve që do të priten në parcelat e lejuara për shfrytëzim, trungishte dhe cungishte
	350 lekë/m3

	e.Përzgjedhja dhe shënimi i drurëve që do të priten në parcelat e planifikuara për trajtim me prerje tregtare e paratregtare
	500 lekë/m3

	f.Vlerësimi dhe/ose llogaritja e vlerës së tokës, pyjeve dhe kullotave në rastet e dëmtimit dhe/ose ndryshimit të destinacionit (kategorisë së përdorimit, hartim raporti teknik)
	30 000 lekë/njësi mbarështimi

	g.Përpilimi e listës damkës dhe/ose llogaritja e volumit drusor, në parcelat e pyjeve në rastet e aplikimit të prerjeve të lejuara, pyjet private
	5000 lekë/njësi mbarështimi



